Foto: Davor Javorović/Pixsell

ZDRAVKO MAMIĆ danas je izbačen iz sudnice Županijskog suda u Osijeku, tijekom ročišta zbog optužbi za krađu više od sto milijuna kuna iz Dinama. Na suđenje je došao na štakama, nakon što je propucan u nogu u Hercegovini. Ušao je u zgradu suda šepajući, s bolnom grimasom na licu.

Tijekom suđenja prekinuo je svjedočenje Dejana Lovrena, na trenutak zaboravio štake, ustao i zaderao se: "Želite li moj krv".

Nakon suđenja Indexovoj je novinarki kazao da neće davati izjave jer je umoran te da mu je noga prokrvarila, a onda je otišao na ručak s odvjetnicima, Damirom Vrbanovićem i Branimirom Glavašem.

Nakon toga se očito oporavio pa se navečer pojavio na svadbi ekstremnog desničara osuđenog zbog plaćanja kurvi kokainom, Velimira Bujanca.

Tekst se nastavlja ispod oglasa

Kako se vidi na videu koji je Index dobio, Mamić ne samo da je zapjevao na bini, već je i zaplesao pjevajući Bulićev hit "Moja Hercegovina". Bez štaka je nakon toga odjurio s bine.